Adrian Gore, uitvoerende hoof van die groep, sê al die ondernemings wat nog as opkomende sake gegroepeer word – wat self opgebou is en nog in ’n boufase is – het in die jaar winsgewend geword. Dit sluit in sy Vitality-groep oorsee en die private mediese versekeringsgroep in China Pingan. Sy Discovery Insure, wat as die vinnigste groeiende korttermynversekeraar in Suid-Afrika beskryf word, word ook hier ingesluit en het begin wins maak.